Renessanssikuningaskunnat
Renessanssikuningaskunnat on selainpohjainen roolimoninpeli, joka sijoittuu 1400-luvun Eurooppaan. Pelin on kehittänyt ranskalainen Celsius Online ja peli on käännetty 26 eri kielelle, mukaan lukien suomi. Peliä pelataan internetin välityksellä yhdessä lukuisten muiden pelaajien kanssa, joten se on MMORPG. Renessanssikuningaskunnat on osa pelikokonaisuutta nimeltä "De Gloria Regni", johon kuuluu myös kaksi muuta peliä, Alkuasukaskuningaskunnat ja Shogun-kuningaskunnat. Peli ansaitsi Best Free Online RPG 2006 -palkinnon.
DEFCON (peli)
DEFCON on brittiläisen pelitalo Introversion Softwaren kehittämä reaaliaikainen strategiapeli, joka julkaistiin 29. syyskuuta 2006. Pelissä pelaajan tehtävänä on valita hallintaansa oma manner ja sitten voittaa tuhoisa ydinsota muita mantereita vastaan. Peli on saanut suuresti vaikutteita ydinsotaa käsittelevistä elokuvista, kuten "Tohtori Outolempi", "Sotaleikit" ja "Pommin varjossa".